93. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 4910/1266 της 11 Αυγ./8 Σεπτ. 1982 (ΦΕΚ Β΄ 657) (Διόρθ. Σφαλμ. στο ΦΕΚ Β΄ 781/14  Οκτ. 1982) Καθορισμός πλασματικής τιμής λιανικής πώλησης, για τη φορολόγηση των καπνοβιομηχανικών προϊόντων που εισάγονται σε μικροποσότητες από επιβάτες του εξωτερικού, καθώς και με ταχυδρομικά δέματα. Έχοντας υπόψη τις διατάξεις: 1.Του άρθρ. 14 του Α.Ν. 1525/50 «περί καλλιεργείας του καπνού και άλλων τινών διατάξεων», από τις οποίες προβλέπεται ότι, σε περιπτώσεις εισαγωγής καπνοβιομηχανικών προϊόντων από την αλλοδαπή, με ταχυδρομικά δέματα, δύναται ο Υπουργός των Οικονομικών να ορίζει, με αποφάσεις του, τον τρόπο βεβαίωσης και είσπραξης του φόρου κατανάλωσης καπνού κλπ., καθώς και τη νομιμότητα της κατοχής αυτών στο εσωτερικό της Χώρας, από τους παραλήπτες τους, σε συνδυασμό με τις διατάξεις του άρθρ. 2 παρ. 2 εδάφιο δεύτερο του σχεδίου νόμου «Φορολογία κατανάλωσης καπνοβιομηχανικών προϊόντων», που εφαρμόζεται από 16.1.1981 και έχει κατατεθεί στη Βουλή για ψήφιση. 2.Του άρθρ. 3 παρ. 4 του Ν.Δ. 4373/1964 «περί διαρρυθμίσεως του φόρου κατανάλωσης καπνού και άλλων τινών διατάξεων», σε συνδυασμό με τις διατάξεις του άρθρ. 2 παρ. 2 εδάφιο πρώτο του ανωτέρω σχεδίου νόμου. 3.Του άρθρ. 8 παρ. 3 του ως άνω νομοσχεδίου. 4.Του άρθρ. 46 παρ. 5 του Νόμ. 1249/1982, που αφορά «διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις», με τις οποίες ορίζεται ότι, η αρμοδιότητα για τη βεβαίωση και είσπραξη του ΦΚΕ για τις μικροποσότητες των καπνοβιομηχανικών προϊόντων που εισάγονται από την αλλοδαπή από επιβάτες εξωτερικού ή με ταχυδρομικά δέματα, ανήκει στις Τελωνειακές Αρχές. 5.Την αριθ. 0390/282/21.7.1982 απόφασή μας, περί μεταβίβασης της εξουσίας να υπογράφουν «Με εντολή Υπουργού» στο Γενικό Γραμματέα κ.λ.π., αποφασίζουμε: 1.Καθορίζουμε τις πλασματικές τιμές λιανικής  πώλησης των καπνοβιομηχανικών προϊόντων που  εισάγονται, αφ’ ενός από επιβάτες του εξωτερικού  και προορίζονται, όχι προς εμπορία, αλλά  αποκλειστικά για ατομική τους χρήση, σε ποσότητα μεγαλύτερη εκείνης που παρέχεται ατελώς,  σύμφωνα με τις κείμενες διατάξεις, όχι όμως  μεγαλύτερη από 2 χιλιόγραμμα μικτού βάρους, είτε  σε τσιγάρα, είτε σε λοιπά καπνοβιομηχανικά  Σελ. 320,46(γ) Τεύχος ΣΤ122-Σελ. 134 προϊόντα και αφ’ ετέρου με ταχυδρομικά δέματα, που προορίζονται για ατομική χρήση των παραληπτών τους, σε ποσότητα μέχρι 2 χιλιογράμμων μικτού βάρους, είτε σε τσιγάρα, είτε σε λοιπά καπνοβιομηχανικά προϊόντα, για την επιβολή του φόρου κατανάλωσης καπνού και του φόρου κύκλου εργασιών, ως κατωτέρω: α)Για τα τσιγάρα και τα τσιγαρίλλος δραχ. 4.000 τα 1.000 τεμάχια. β)Για τα πούρα δραχ. 8.000 το χιλιόγραμμο, εκτός από τα πούρα παραγωγής Κούβας, ανεξάρτητα από τη Χώρα εισαγωγής, για τα οποία η τιμή ορίζεται σε δραχ. 32.000 το χιλιόγραμμο. γ)Για τον καπνό καπνίσματος, αναρρόφησης και μασήματος δραχ. 4.000 το χιλιόγραμμο. 2.Ο φόρος κατανάλωσης καπνού, που υπολογίζεται σύμφωνα με την παρ. 1 του άρθρ. 2 του ανωτέρω νομοσχεδίου, εκκαθαρίζεται από τα οικεία Τελωνεία ή τα Γραφεία Εκτελωνισμού Ταχυδρομικών Δεμάτων με τις συντασσόμενες διασαφήσεις εισαγωγής και εισπράττεται με διπλότυπο καταβολής, χωρίς να επικολλάται στα κουτιά ένσημη ταινία φορολογίας καπνού, το δε έσοδο εισάγεται στο Δημόσιο Προϋπολογισμό με Κ.Α. Εσόδου 1331. 3.Ο φόρος κύκλου εργασιών (Φ.Κ.Ε.), που επιβλήθηκε στα καπνοβιομηχανικά προϊόντα με το άρθρ. 46 παρ. 1 Νόμ. 1249/1982, από 9.4.1982 και υπολογίζεται σύμφωνα με τις διατάξεις της παρ. 2 του άρθρου αυτού, εκκαθαρίζεται και εισπράττεται όπως και ο φόρος κατανάλωσης καπνού, το δε σχετικό έσοδο εισάγεται στο Δημόσιο Προϋπολογισμό με Κ.Α. Εσόδου 1323. 4.Η νόμιμη κατοχή των ανωτέρω ειδών στο εσωτερικό της Χώρας, από τους παραλήπτες τους, αποδεικνύεται με το διπλότυπο καταβολής των φόρων που αναλογούν σ’ αυτά. 5.Στο τέλος κάθε μήνα οι Τελωνειακές Αρχές ή τα Γραφεία Εκτελωνισμού Ταχυδρομικών Δεμάτων, θα υποβάλλουν, εφόσον πραγματοποιούν εισπράξεις από φορολογία εισαγομένων καπνοβιομηχανικών προϊόντων, στο Υπουργείο Οικονομικών, Δ/νση Φορολογίας Καπνού (4 η ), Τμήμα Β΄,  κατάσταση στην οποία θα περιλαμβάνεται αναλυτικά, το μικτό βάρος των φορολογηθέντων καπνοβιομηχανικών προϊόντων, κατ’ είδος και ειδικά για τα τσιγάρα ή σιγαρίλλος και τα τεμάχια αυτών, η αξία τους, ο φόρος κατανάλωσης καπνού, καθώς και ο Φ.Κ.Ε. 6.Από την έναρξη ισχύος της παρούσας, καταργούνται οι αριθ. Μ. 10913/7.11.1950 και Κ. 14913/64/16.10.64 αποφάσεις του Υπουργού Οικονομικών, καθώς και κάθε άλλη σχετική διάταξη που είναι αντίθετη με τις διατάξεις αυτής. 7.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 28.Ε.α.93 Κώδικας Φορολογίας Καπνού 